มีประจำเดือนล่าสุดวันที่ 2-5 พย. ทานยาคุมฉุกเฉินไปเมื่อวันที่ 12 พย. แล้วมีเลือดออกมาวันที่ 18 พย. อันนี้เดือนธค. จะมีประจำเดือนในช่วงต้นเดือน 1-5 ธค. หรือว่าจะเป็น ช่วง18 ธค คะ
สวัสดีค่ะ หากประจำเดือนมา 2-5 พ.ย. แล้ววันที่ 12 พ.ย. ได้ทานยาคุมฉุกเฉินไป ต่อมาวันที่ 18 พ.ย. ได้มีเลือดออกมา เลือดดังกล่าวก็น่าจะเกิดจากผลของยาคุมฉุกเฉินได้ ไม่ใช่ประจำเดือน เพราะประจำเดือนเพิ่งมาไปไม่นานค่ะส่วนประจำเดือนในรอบต่อไป อาจมาในช่วงวันที่ 2-5 ธ.ค. หรืออาจมาวันที่ 18 ธ.ค. หรือช้ากว่านั้นก็ได้ ไม่สามารถบอกได้แน่นอนค่ะ เพราะแต่ละคนอาจไม่เหมือนกันหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ โดยจะช่วยป้องกันการตั้งครรภ์ได้ประมาณ 58%-95% ค่ะ